
 11.12.2018
 BG
 Официален вестник на Европейския съюз
 L 314/14
 РЕГЛАМЕНТ ЗА ИЗПЪЛНЕНИЕ (ЕС) 2018/1935 НА КОМИСИЯТА
 от 7 декември 2018 година
 за изготвяне на формулярите, посочени в Регламент (ЕС) 2016/1103 на Съвета за изпълнение на засиленото сътрудничество в областта на компетентността, приложимото право, признаването и изпълнението на решения по въпроси, свързани с имуществения режим между съпрузи
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/1103 на Съвета от 24 юни 2016 г. за изпълнение на засиленото сътрудничество в областта на компетентността, приложимото право, признаването и изпълнението на решения по въпроси, свързани с имуществения режим между съпрузи (1), и по-специално член 45, параграф 3, буква б), член 58, параграф 1, член 59, параграф 2 и член 60, параграф 2 от него,
 след консултация с Комитета относно приложимото право, компетентността и изпълнението на решения по въпроси, свързани с имуществения режим между съпрузи,
 като има предвид, че:
 (1)
 За целите на правилното прилагане на Регламент (ЕС) 2016/1103 следва да бъдат изготвени няколко формуляра.
 (2)
 В съответствие с Решение (ЕС) 2016/954 на Съвета (2) за разрешаване на засилено сътрудничество в областта на имуществения режим на международните двойки с Регламент (ЕС) 2016/1103 се въвежда засилено сътрудничество в областта на компетентността, приложимото право, признаването и изпълнението на решения в областта на имуществения режим на международните двойки между Белгия, България, Чешката република, Германия, Гърция, Испания, Франция, Хърватия, Италия, Кипър, Люксембург, Малта, Нидерландия, Австрия, Португалия, Словения, Финландия и Швеция. Поради тази причина само тези държави членки участват в приемането на настоящия регламент.
 (3)
 Мерките, предвидени в настоящия регламент, са в съответствие със становището на Комитета относно приложимото право, компетентността и изпълнението на решения по въпроси, свързани с имуществения режим между съпрузи,
 ПРИЕ НАСТОЯЩИЯ РЕГЛАМЕНТ:
 Член 1
 1. Формулярът, който трябва да се използва за свидетелството съгласно член 45, параграф 3, буква б) от Регламент (ЕС) 2016/1103, се съдържа в приложение I.
 2. Формулярът, който трябва да се използва за свидетелството относно автентичен акт съгласно член 58, параграф 1 и член 59, параграф 2 от Регламент (ЕС) 2016/1103, се съдържа в приложение II.
 3. Формулярът, който трябва да се използва за свидетелството относно съдебна спогодба съгласно член 60, параграф 2 от Регламент (ЕС) 2016/1103, се съдържа в приложение III.
 Член 2
 Настоящият регламент влиза в сила на 29 януари 2019 г.
 Настоящият регламент е задължителен в своята цялост и се прилага пряко в държавите членки в съответствие с Договорите.
 Съставено в Брюксел на 7 декември 2018 година.
 За Комисията
 Председател
 Jean-Claude JUNCKER
 (1) ОВ L 183, 8.7.2016 г., стр. 1.
 (2) Решение (ЕС) 2016/954 на Съвета от 9 юни 2016 г. за разрешаване на засилено сътрудничество в областта на компетентността, приложимото право, признаването и изпълнението на решения относно имуществения режим на международните двойки, обхващащо както въпроси, свързани с имуществения режим между съпрузи, така и въпроси, свързани с имуществените последици на регистрираните партньорства (ОВ L 159, 16.6.2016 г., стр. 16).
 ПРИЛОЖЕНИЕ I
 Текст на изображението
 СВИДЕТЕЛСТВО
 ОТНОСНО РЕШЕНИЕ ПО ВЪПРОС, СВЪРЗАН С ИМУЩЕСТВЕНИЯ РЕЖИМ МЕЖДУ СЪПРУЗИ
 (Член 45, параграф 3, буква